Coi Leray
Coi Leray Collins — (1997-yil 11-mayda tugʻilgan) — amerikalik reper va qoʻshiqchi. Leray SoundCloud-ga musiqa joylashni boshladi va 2018-yilda oʻzining „Huddy“ singlini va Everythingcoz miksteypini chiqardi. „Republic Records“ leybli bilan shartnoma imzolaganidan soʻng, u oʻzining ikkinchi miksteypi EC2ni chiqardi. 2021-yilda Lil Durk bilan hamkorlikdagi „No More Parties“ singlining remiksi Billboard Hot 100 roʻyxatda 40-oʻrinni egalladi va Amerika Yozuv Industriyasi Assotsiatsiyasi (RIAA) tomonidan platina sertifikatiga sazovor boʻldi. 2022-yilda Leray oʻzining „Trendsetter“ debyut studiyaviy albomini chiqardi, albom Nicki Minaj bilan hamkorlikdagi „Blick Blick“ singlini oʻz ichiga olgan, u ham Billboard Hot 100ning eng yaxshi 40 taligiga kirgan.